## Zakon o izmjenama i dopunama Zakona o formiranju i korištenju sredstava solidarnosti za poticanje zapošljavanja

### NN 42/1990 (10.10.1990.), Zakon o izmjenama i dopunama Zakona o formiranju i korištenju sredstava solidarnosti za poticanje zapošljavanja

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o formiranju i korištenju sredstava solidarnosti za poticanje zapošljavanja

Proglašava se Zakon o izmjenama i dopunama Zakona o formiranju i korištenju
sredstava solidarnosti za poticanje zapošljavanja, što ga je Sabor Republike
Hrvatske donio na sjednici Vijeća udruženog rada 5. listopada 1990, na
sjednici Vijeća općina 5. listopada 1990. i na sjednici Društveno-političkog
vijeća 5. listopada 1990. godine.

Klasa: 011-01/90-02/05

Urbroj: 71-90-1

Zagreb, 5. listopada 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o formiranju i korištenju sredstava solidarnosti za poticanje zapošljavanja

Član 1.

U Zakonu o formiranju i korištenju sredstava solidarnosti za poticanje
zapošljavanja ("Narodne novine", br. 33/89) u članu 1. brišu
se riječi "Socijalističkoj".

Član 2.

U članu 2. stavu 1. u trećem retku iza riječi "zajednicama"
dodaju se riječi "osobe koje samostalno obavljaju djelatnost osobnim
radom odnosno osobnim radom i sredstvima u vlasništvu građana".

Član 3.

Član 4. mijenja se i glasi: "Član 4. Sredstva solidarnosti uplaćuju
se na posebni račun Republičkog zavoda za zapošljavanje Hrvatske (u daljnjem
tekstu: Republički zavod): Republički zavod je dužan svakih deset dana
pedeset posto uplaćenih sredstava solidarnosti doznačivati na račun Hrvatskog
Fonda za razvoj".

Član 4.

U članu 5. stavu 1. alineja 1-3. brišu se, a iza alineje 6. dodaje se
nova alineja 7. koja glasi: "- za namjene utvrđene Zakonom o Fondu
Republike Hrvatske za razvoj ("Narodne novine", br. 18/1990)
član 4. stav 2. ovoga zakona".

Član 5.

Član 6. mijenja se i glasi: "Sredstva solidarnosti za namjene iz
člana 5. odobravaju se kao povratna."

Član 6.

U članu 7. stav 1. mijenja se i glasi: "Za odobravanje sredstava
solidarnosti osniva se Republički odbor za odobravanje sredstava solidarnosti
za poticanje zapošljavanja (u daljem tekstu: Odbor). Odbor ima 5 članova
koje imenuje vlada Republike Hrvatske."

Član 7.

U članu 8. stav 2. briše se.

Član 8.

U članu 9. riječi "Izvršno vijeće Sabora" zamjenjuju se riječima
"Vlada Republike Hrvatske".

Član 9.

Član 10. mijenja se i glasi: "O naplati i korištenju sredstava
solidarnosti Odbor dva puta godišnje podnosi izvještaj Vladi Republike
Hrvatske".

Član 10.

U članu 11. dodaje se stav 3. koji glasi: "Kontrolu namjenskog
korištenja sredstava iz stava 1. ovoga člana vrši Inspekcija rada".

Član 11.

Član 12. mijenja se i glasi: "Korisnici sredstava koji odobrena
sredstva utroše suprotno odobrenoj namjeni, kaznit će se za prekršaj novčanom
kaznom od 5.000,00 do 20.000,00 dinara. Za prekršaj iz stava 1. ovoga člana
kaznit će se i odgovorna osoba korisnika sredstava novčanom kaznom od 2.000,00
do 8.000,00 dinara".

Član 12.

Odbor iz člana 6. ovoga zakona konstituirat će se u roku 8 dana od dana
njegovog stupanja na snagu.

Član 13.

Propis iz člana 9. Zakona o formiranju i korištenju sredstava solidarnosti
Vlada Republike Hrvatske dužna je uskladiti s odredbama ovoga zakona u
roku od 15 dana od njegovog stupanja na snagu.

Član 14.

Ovaj zakon stupa na snagu osmoga dana nakon objave u "Narodnim
novinama".

Klasa: 100-01/90-03/06

Zagreb, 5. listopada 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političćkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 42/1990-806